జే. సీ. అస్మిత్ రెడ్డి

జూటూరు చిన్నారెడ్డి అస్మిత్‌ రెడ్డి ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2024లో జరిగిన ఆంధ్రప్రదేశ్ శాసనససభ ఎన్నికలలో తాడిపత్రి నుండి తొలిసారి ఎమ్మెల్యేగా అసెంబ్లీకి ఎన్నికయ్యాడు.
జననం, విద్యాభాస్యం 
అస్మిత్‌ రెడ్డి 1983లో తాడిపత్రిలో జే.సీ. ప్రభాకర రెడ్డి, ఉమా రెడ్డి దంపతులకు జన్మించాడు. ఆయన 2007లో చెన్నైలోని అన్నా యూనివర్సిటీ నుండి మెకానికల్ ఇంజనీరింగ్, 2008లో యూనివర్శిటీ ఆఫ్ సెయింట్ ఆండ్రూస్, స్కాట్లాండ్ లో మాస్టర్స్ ఇన్ మార్కెటింగ్ (MLitt) కోర్సును పూర్తి చేశాడు.
రాజకీయ జీవితం
అస్మిత్‌ రెడ్డి తన తండ్రి అడుగుజాడల్లో తెలుగుదేశం పార్టీ ద్వారా రాజకీయాలలోకి వచ్చి 2014లో జరిగిన మున్సిపల్ ఎన్నికలలో తాడిపత్రి పురపాలక సంఘంవార్డు నెం 34 నుండి టీడీపీ కౌన్సిలర్‌గా గెలిచాడు. ఆయన ఆ తరువాత 2019 శాసనసభ ఎన్నికలలో తాడిపత్రి నుండి టీడీపీ అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి కేతిరెడ్డి పెద్దారెడ్డి చేతిలో 6,975 ఓట్ల తేడాతో ఓడిపోయాడు.  

అస్మిత్‌ రెడ్డి 2024లో జరిగిన ఆంధ్రప్రదేశ్ శాసనససభ ఎన్నికలలో తాడిపత్రి నుండి టీడిపి అభ్యర్థిగా పోటీ చేసి తన సమీప ప్రత్యర్థి వైయ‌స్ఆర్‌సీపీ అభ్యర్థి కేతిరెడ్డి పెద్దారెడ్డిపై 27731 ఓట్ల మెజారిటీతో  గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2024)
వర్గం:అనంతపురం జిల్లా నుండి ఎన్నికైన శాసన సభ్యులు
వర్గం:అనంతపురం జిల్లా రాజకీయ నాయకులు
వర్గం:అనంతపురం జిల్లా వ్యక్తులు
వర్గం:తెలుగుదేశం పార్టీ రాజకీయ నాయకులు